Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1008/12/8808	Rožňava, 15.1.2013
EEČ : 2-67-12-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Rožňave a inde, ako otec maloletej XXXXX, za obdobie od 01.10.2011 doposiaľ úmyselne neprispieval pravidelne mesačne na jej výživu, hoci rozsudkom Okresného súdu v Rožňave, sp. zn. 5P/40/2011 zo dňa 10.11.2011 bol zaviazaný prispievať na jej výživu po 40,- € mesačne, v dôsledku čoho za uvedené obdobie dlhuje na výživnom sumu vo výške najmenej 130,- € matke maloletej, XXXXX, a rovnako za obdobie od 12.10.2011 doposiaľ úmyselne neprisieval na výživu rozvedenej manželky XXXXX, hoci uznesením Okresného súdu v Rožňave sp. zn.12/C 114/2011 zo dňa  12.10.2011 bol zaviazaný prispievať na jej výživu po 10,- € mesačne, v dôseku čoho jej dlhuje na výživnom sumu vo výške 130,- € 
lebo zanikla trestnosť činu
Odôvodnenie:
Uznesením povereného príslušníka Obvodného oddelenia PZ v Rožňave, sp. zn. ČVS: ORP-802/RV/RV-2012 zo dňa 03.11.2012 bolo vznesené obvinenie XXXXX za prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX dňa 20.12.2012 poštovou poukážkou uhradil dlžné výživné matke maloletej, XXXXX. 	
Svedkyňa XXXXX vo svojej výpovedi dňa 20.12.2012 potvrdila, že obvinený jej dlžné výživné uhradil na ňu i na maloletú dcéru v plnej výške a v súčasnej dobe nemá dlh na výživnom, ako aj to, že maloletá v dôsledku neplnenia vyživovacej povinnosti obvineným núdzou netrpela  a je o ňu riadne postarané. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka